En nokså liten (11 - 18 millimeter), avlangt oval, litt flat, matt svart hjortebille. Hannens mandibler er noe kortere enn hodet og har en kraftig, firkantet tann på undersiden. Hodet har en tann på hver side nær bakkanten, fasettøynene er ganske små. Pannen er bredt, U-formet innbuktet foran. Oversiden har tegninger dannet av lysbrune skjell. Hode og pronotum har opphøyde lengderibber, de på pronotum er forbundet foran slik at de danner en omvendt U, og er forlenget bakover over den fremre delen av dekkvingene. På beina er lårene svarte.